# **РЕГИОНАЛНА ДИРЕКЦИЯ ПО ГОРИТЕ - СОФИЯ**

**гр. София, ул. ”Аксаков” № 14, ет. 3**

**тел. 02/9870052**

**ОБЯВЛЕНИЕ**

Регионална дирекция по горите – град София, на основание 91 от Кодекса на труда, във връзка с чл. 31, ал. 2 и чл. 33 от Наредба № 1 от 30.01.2012 г. за контрола и опазването на горските територии и Заповед № РДГ05-359/17.11.2022г г. на зам.- директора на Регионална дирекция по горите – София, обявява конкурс за длъжностите:

1. **Главен специалист „Горски инспектор”** в Дирекция „Горско стопанство”, „Специализирана администрация“ на РДГ- София, **с място на работа по смисъла на КТ**, както следва:
2. приоритетно за района на дейност на ТП „ДГС- София„ – две щатни бройки;
3. приоритетно за района на дейност на ТП „ДГС- Самоков” – една щатна бройка;
4. приоритетно за района на дейност на ТП „ДГС- Ботевград” – една щатна бройка;
5. приоритетно за района на дейност на ТП „ДГС- Своге” – една щатна бройка;
6. приоритетно за района на дейност на ТП „ДГС- Сливница” – една щатна бройка;
7. **Старши специалист „Горски инспектор”** в Дирекция „Горско стопанство”, „Специализирана администрация“ на РДГ- София, **с място на работа по смисъла на КТ**, както следва:
8. приоритетно за районна на дейност на ТП „ДГС-Ихтиман**” –** една щатна бройка;

1. Минималните и специфични изисквания, предвидени в нормативните актове за заемане на длъжността:

- Образователна степен - средно лесовъдско образование, съгласно § 1, т. 49 от Допълнителните разпоредби на Закона за горите;

- Професионален опит:

* + най-малко 2 години по специалността за кандидатите за длъжностите „главен специалист – горски инспектор“, съгласно КДА;
  + най-малко 1 година по специалността за кандидатите за длъжностите „старши специалист – горски инспектор“, съгласно КДА;

- Специфични изисквания: съгласно чл. 198 от Закона за горите и чл. 30, ал. 1, т. 1, т. 3 - 14 от Наредба № 1 от 30.01.2012 г. за контрола и опазването на горските територии;

2. Начин за провеждане на конкурса:

- писмен тест и интервю за професионална компетенция.

3. Необходими документи, място и срок за подаването им:

3.1. Необходими документи:

3.1.1. Заявление;

3.1.2. Автобиография европейски формат - СV;

3.1.3. Копие от документ, удостоверяващ придобита образователно-квалификационна степен;

3.1.4. Документ, удостоверяващ трудовия стаж по специалността;

3.1.5. Медицинско свидетелство от лечебно заведение, удостоверяващо че лицето:

* не страда от психически разстройства;
* през последните три години не е настанявано принудително в лечебно заведение по глава пета, раздел II от Закона за здравето и не е лекувано за употреба на наркотични вещества;

3.1.6. Документ от районния съд по местоживеене, удостоверяващ, че:

* срещу лицето няма наложени мерки за защита по Закона за защита от домашното насилие;
* лицето не е нарушавало обществения ред три или повече пъти, за което са му налагани административни наказания;

3.1.7. Копие от свидетелство за управление на моторно превозно средство;

3.1.8. Медицинско свидетелство.

За участие в конкурс се допуска и кандидат, който не е получил документа по т. 3.1.5, точка 2 и т. 3.1.6, но представи декларация по образец – Приложение № 11 от Наредба № 1 от 30.01.2012 г. за контрола и опазването на горските територии.

3.2. Място и срок за подаване на документите:

3.2.1.Подаването на заявлението и приложенията към него се извършва в Регионална дирекция по горите – гр. София, намираща се в гр. София, ул. „Аксаков” № 14, ет. 3 - „Деловодство”, лично или чрез пълномощник, в 30 /тридесет/ дневен срок от публикуване на обявлението за конкурса.

4. Кратко описание на конкурсните длъжности: осъществяване на непосредствен контрол по прилагане на Закона за горите по отношение на всички дейности в горските територии, както и върху съхранението, транспортирането и преработването на дървесина и недървесни горски продукти. Предотвратява и установява нарушения на разпоредбите на ЗГ, ЗЛОД, ЗЗТ, ЗРА, ЗЛР, ЗБР и подзаконовите актове по прилагането им.

5. Минимален размер на основната месечна заплата за длъжностите по КДА: 710.00 (седемстотин и десет) лева. Индивидуалният размер на основната месечна заплата за длъжността се определя в зависимост от професионалния опит на спечелилия конкурса кандидат, съгласно Наредбата за заплатите на служителите в държавната администрация и Вътрешните правила за заплатите на работещите по служебни и трудови правоотношения в РДГ- София.

6. Обявлението, списъците или други съобщения във връзка с конкурса ще се обявяват на информационното табло в сградата на РДГ – София, ул. „Аксаков” № 14, ет. 1 и на интернет - страниците на ИАГ и РДГ – София.